I Brought You My Bullets, You Brought Me Your Love

***«I Brought You My Bullets, You Brought Me Your Love» (Ես Բերեցի Քեզ Իմ Փամփուշտները, Դու Բերեցիր Ինձ Քո Սերը)*** ամերիկյան My Chemical Romance ռոք խմբի դեբյուտային ստուդիական ալբոմն է, որը թողարկվել է 2002 թվականի հուլիսի 23-ին Eyeball Records լեյբլի կողմից։ Այն պրոդյուսերավորել է Thursday խմբի վոկալիստ Ջեֆ Ռիքլին (անգլերեն)(անգլ. Geoff Rickly) և ձայնագրվել է Նյուարկի (Նյու Յորք) Nada Recording ստուդիայում։ Ալբոմը սկզբնապես մտահղացվել է 2002 թվականին՝ խմբի կողմից նախկինում գրված արդեն իսկ գոյություն ունեցող երաժշտության ձայնագրման սեսիաների ժամանակ, և պրոդյուսերավորվել ու ձայնագրվել է յոթ օրվա ընթացքում։

Փոստ-հարդքոր, էմո, փանկ ռոք և փոփ-փանկ ոճերի « *I Brought You My Bullets, You Brought Me Your Love»* ալբոմն առանձնանում է կոմպոզիցիոն ոճով, որը տարբերվում և յուրահատուկ էր թողարկման պահին տիրող ժամանակակից էմո երաժշտությունից։ Ալբոմի տասնմեկ երգերը լուսաբանում են բազմազան թեմաներ, չնայած ալբոմի կենտրոնական թեմաներն են դեպրեսիան, պեսեմիզմը, զայրույթը և հիասթափությունը։Ոմանք այն համարում են կոնցեպտային ալբոմ, թեև երգերի միջև կապերը հիմնականում գտել են հենց երկրպագուները։Ալբոմի տարածմանը նպաստելու համար թողարկվել էին «Vampires Will Never Hurt You» գովազդային սինգլը, ինչպես նաև «Honey, This Mirror Isn't Big Enough for the Two of Us» և «Headfirst for Halos» սինգլները։

Առաջին թողարկման ժամանակ ալբոմը չարժանացավ քննադատների և ունկնդիրների լայն ուշադրության՝ հայտնվելով չարթերում միայն 2004 թվականին և ստանալով սակավաթիվ արձագանքներ։ Ճանաչում ձեռք բերելու հետ մեկտեղ ալբոմն արժանացավ քննադատների հակասական կարծիքներին. նրանց տեսակետները տարբերվում էին երգերի տեքստերի, թեմաների և երաժշտական կառուցվածքի վերաբերյալ:

Իր ինքնատիպ ոճի շնորհիվ ալբոմը մեծ ազդեցություն է թողել էմո երաժշտական ժանրի վրա և Ֆոնոգրամաների արտադրողների բրիտանական միության (BPI) կողմից արժանացել «ոսկե» հավաստագրի։

## Նախապատմություն
«My Chemical Romance» խումբը կազմավորվեց այն բանից հետո, երբ վոկալիստ Ջերարդ Ուեյն ականատես եղավ սեպտեմբերի 11-ի ահաբեկչական հարձակումներին։ Նրա հետ խումբը հիմնադրեցին թմբկահար Մեթ Պելիսիեն, կիթառահար Ռեյ Տորոն և բաս-կիթառահար Մայքի Ուեյը։

Կազմավորումից շատ չանցած՝ խումբը Պելիսիեի ձեղնահարկում կահավորված ինքնաշեն ստուդիայում ձայնագրեց երեք երգ՝ «Skylines and Turnstiles», «Cubicles» և «Bring More Knives»։ Այս ձայնագրությունները հետագայում հայտնի դարձան «Attic Demos» (Ձեղնահարկի դեմոներ) անվանմամբ։Դրանք ներկայացվեցին «Eyeball Records»-ի հիմնադիր Ալեքս Սաավեդրային, ով, տպավորված լինելով խմբի աշխատանքով, սկսեց համագործակցել նրանց հետ ստեղծագործական ուղու վաղ շրջանում։

Հետագայում նա երաժշտական պրոդյուսեր Ջեֆ Ռիքլիին ուղարկեց խմբի մեկ այլ նոր երգի՝ «Vampires Will Never Hurt You»-ի դեմո ձայնագրությունը։ Կարճ ժամանակ անց՝ 2001 թվականի հոկտեմբերին, խումբն ունեցավ իր առաջին համերգը Նյու Ջերսի նահանգի Յուինգ քաղաքում, որից հետո հանդես եկավ ևս մի քանի ելույթներով։ 
Համերգներին զուգահեռ նրանք նաև աշխատում էին նոր երաժշտության վրա:

Թեև պաշտոնական տվյալներով Այերոն նվագում է միայն երկու երգում, հետագա հարցազրույցներում նա նշել է, որ որոշակի մասնակցություն է ունեցել նաև «Headfirst for Halos» և «Demolition Lovers» երգերի ձայնագրմանը, թեև հիմնական աշխատանքն արդեն կատարված էր մինչ իր միանալը։

## Ստեղծում և ձայնագրում
2002 թվականի մարտին խումբը սկսեց նոր դեմո-ձայնագրությունների լիարժեք ձայնագրման աշխատանքները «Nada Recording» ստուդիայում:   Այդ ժամանակ նրանք դեռ երկմտում էին՝ սկսե՞լ աշխատել լիարժեք ալբոմի վրա, թե՞ ոչ, միևնույն ժամանակ շարունակելով աշխատել «Vampires Will Never Hurt You» երգի վրա։ Երբ երգի վերջնական տարբերակը պատրաստ էր,խմբին միացավ «Pencey Prep»-ի վոկալիստ Ֆրենկ Այերոն, ով նախկինում արդեն ներկա էր եղել «My Chemical Romance»-ի ձայնագրման գործընթացին։2002 թվականի մայիսին խումբը սկսեց աշխատել «I Brought You My Bullets, You Brought Me Your Love» ալբոմի վրա, որը դարձավ նրանց դեբյուտային ձայնասկավառակը։ 

Ալբոմի ձայնագրությունն ու պրոդյուսերական աշխատանքները տևել են ընդամենը մեկ շաբաթ՝ գրեթե առանց բյուջեի։ Այդ ընթացքում խմբի բոլոր հինգ անդամները և տեխնիկական անձնակազմի որոշ ներկայացուցիչներ ստիպված են եղել կիսել հյուրանոցի մեկ ընդհանուր սենյակ։ Ալբոմի հիմնական պրոդյուսերը Ռիքլին էր, իսկ Ալեքս Սաավեդրան նրա հետ համատեղ աշխատել է երկու երգերի վրա։ Ջոն Նաքլերիոն օգնել է ալբոմի ձայնագրման և միքսինգի աշխատանքներում, իսկ Ռայան Բոլը պատասխանատու է եղել մաստերինգի համար։ Ալբոմի շապիկի ձևավորմամբ զբաղվել են Մարկ Դեբիակն ու Ջերարդը, իսկ լրացուցիչ լուսանկարների (ալբոմի ներդիրի նկարների) հեղինակը Սաավեդրան է։  Թեև Այերոն միացել էր խմբին ձայնագրման աշխատանքները սկսելուց ընդամենը մի քանի օր առաջ, սակայն սահմանափակ ժամանակի պատճառով նա կարողացավ մասնակցել միայն երկու երգերի ձայնագրմանը՝ «Honey, This Mirror Isn't Big Enough for the Two of Us»-ը և «Early Sunsets Over Monroeville»։ My Chemical Romance-ի կենսագիր Թոմ Բրայանտը ալբոմի ստեղծման ընթացքը բնութագրել է որպես «հապշտապ»։ Ըստ նրա՝ խումբը դեռ որոնումների մեջ էր և «դժվարությամբ էր կողմնորոշվում», թե ինչ ուղղությամբ գնալ, քանի որ անդամները դեռ փորձարկումներ էին անում՝ սեփական ձեռագիրը գտնելու համար։ 

Ալբոմի ստեղծման ընթացքում Ջերարդը երգերը գրել է որպես ինքնուրույն պատմվածքներ՝ վերնագրերի համար օգտագործելով իր նախկին գործերի անվանումները։ Ալբոմի վերնագիրը նույնպես վերցված է Ջերարդի նախկինում գրած մի պատմվածքից, որը Չիկագոյում տեղի ունեցած ավազակային սպանությունների մասին էր։ Ստեղծագործելիս Ջերարդը երգերի տեքստերը գրում էր պատմվածքների հերոսների անունից և ձայնագրման ժամանակ փորձում էր լիովին մտնել տվյալ կերպարի դերի մեջ։Հաշվի առնելով Ջերարդի անցյալը որպես կոմիքսների նկարիչ՝ ձայնագրման ժամանակ Ռիքլին նրան խորհուրդ տվեց ալբոմի ստեղծման գործընթացն ընկալել որպես կոմիքսի ստեղծում։Ալբոմի մի շարք երգերում զգացվում է կոմիքսների թեմատիկ ազդեցությունը, որտեղ կիրառված են զոմբիներին և գոթական պատկերներին ու էսթետիկային բնորոշ մոտիվներ։

## Երգացանկ
Բոլոր երգերի հեղինակն է My Chemical Romance-ը, բացառությամբ «Romance» ստեղծագործության, որը ժողովրդական երգ է՝ մշակված խմբի կողմից։

### Վերահրատարակություն / iTunes deluxe edition հավելյալ տեսահոլովակներ

## Անձնակազմ

**[[My Chemical Romance]]**
* **[[Ջերարդ Ուեյ]]** — վոկալ
* **[[Ռեյ Տորո]]** — կիթառներ
* **[[Մայքի Ուեյ]]** — բաս-կիթառ
* **[[Մեթ Փելիսիեր]]** — հարվածային գործիքներ

**Հավելյալ երաժիշտներ**
* **[[Ֆրենկ Այերո]]** — հավելյալ կիթառներ (2-րդ և 8-րդ երգերում)
* **Ջեֆ Ռիքլի** — բեք-վոկալ (9-րդ երգում)

**Տեխնիկական անձնակազմ**
* **Ջեֆ Ռիքլի** — պրոդյուսեր (բոլոր երգերում)
* **Ալեքս Սաավեդրա** — պրոդյուսեր (3-րդ և 8-րդ երգերում), լուսանկարներ
* **Ջոն Նաքլերիո** — ձայնագրում, միքսինգ
* **Ռայան Բոլ** — մաստերինգ
* **Մարկ Դեբիակ և Ջերարդ Ուեյ** — շապիկի ձևավորում (cover art design)
## Ծանոթագրություններ

## Գրականություն
*

Կատեգորիա:2002 ալբոմներ
Կատեգորիա:My Chemical Romance-ի ալբոմներ